ଭୁବନେଶ୍ୱର, ନଭେମ୍ବର ୧୦(ଲୋକାଲୱାୟାର): କନ୍ଧମାଳ ସଂସଦୀୟ କ୍ଷେତ୍ରର ବୌଦ୍ଧ ଓ କନ୍ଧମାଳ ଜିଲ୍ଲାରେ ୬୯ତମ ରାଜ୍ୟସ୍ତରୀୟ ଭଲିବଲ ଚାମ୍ପିଅନସିପ୍ ଆରମ୍ଭ ହେବ ।
ଓଡିଶା ସରକାର, କିଟ୍ ଓ କିସ୍ର ଆର୍ଥିକ ସହାୟତା, କନ୍ଧମାଳ ସାଂସଦ ତଥା ଭାରତୀୟ ଭଲିବଲ ଫେଡେରେସନର ସଭାପତି ଅଚୁ୍ୟତ ସାମନ୍ତଙ୍କ ପ୍ରତ୍ୟକ୍ଷ ତତ୍ୱାବଧାନରେ ଦୀର୍ଘ ୬୮ ବର୍ଷ ପରେ ପ୍ରଥମ ଥର ଲାଗି କନ୍ଧମାଳ ସଂସଦୀୟ କ୍ଷେତ୍ରରେ ଏହି ଚାମ୍ପିୟନସିପ୍ ଆୟୋଜିତ ହେବାକୁ ଯାଉଛି ।
ନଭେମ୍ବର ୧୧ରୁ ୧୪ ପର୍ଯ୍ୟନ୍ତ ୪ ଦିନ ଚାଲିବାକୁ ଥିବା ଏହି ଚାମ୍ପିଅନସିପ୍ (ମହିଳା ଓ ପୁରୁଷ) ଏବଂ ପ୍ରଥମ ଆନ୍ତଃକ୍ଲବ ପାରମ୍ପରିକ ଢାବା ଭଲିବଲ ପୁରୁଷ ପ୍ରତିଯୋଗିତା କନ୍ଧମାଳ ଜିଲ୍ଲାର ଫୁଲବାଣୀ, ଟିକାବାଲି, ବାଲିଗୁଡା ଓ ରାଇକିଆରେ ଅନୁଷ୍ଠିତ ହେବାକୁ ଥିବା ବେଳେ ବୌଦ୍ଧ ଜିଲ୍ଲାର ବୌଦ୍ଧ ଠାରେ ମ୍ୟାଚ ସବୁ ଅନୁଷ୍ଠିତ ହେବ ।
ପ୍ରଥମ ଥର ପାଇଁ ଏହି ଚାମ୍ପିଅନସିପ୍ରେ ଚାମ୍ପିଅନ, ରନର୍ସଅପ୍ ଓ ତୃତୀୟ ବିଜେତା ଦଳକୁ ଆର୍ଥିକ ପୁରସ୍କାର ପ୍ରଦାନ କରାଯିବାର ବ୍ୟବସ୍ଥା ହୋଇଛି ।
ଚାମ୍ପିଅନସିପ୍ରେ ଓଡିଶାର ୩୦ ଜିଲ୍ଲା ଓ ରାଜ୍ୟର ୬ ୟୁନିଟରୁ ଉଭୟ ମହିଳା ଓ ପୁରୁଷ ବରିଷ୍ଠ ବର୍ଗର ୭୨ ଟିମ୍ ଭାଗ ନେଉଥିବା ବେଳେ ୧୫ ଶହରୁ ଅଧିକ ଖେଳାଳି, ୨ ଶହ କୋଚ ଓ ଅଫିସିଆଲ ଯୋଗ ଦେବେ ।
ସେହିପରି ଉଭୟ କନ୍ଧମାଳ ଓ ବୌଦ୍ଧ ଜିଲ୍ଲାର ବଛାବଛା ୨୦ଟି ଢାବା ଭଲିବଲ ଦଳ ଚାମ୍ପିଅନସିପ୍ରେ ଭାଗ ନେବେ ।
ନଭେମ୍ବର ୧୧ରେ ହେବାକୁ ଥିବା ଉଦଘାଟନୀ ଉତ୍ସବରେ ଓଡିଶା ସରକାରଙ୍କ ଜଙ୍ଗଲ ଓ ପରିବେଶ ତଥା ସଂସଦୀୟ ବ୍ୟାପାର ମନ୍ତ୍ରୀ ବିକ୍ରମ କେଶରୀ ଆରୁଖ, ପଂଚାୟତିରାଜ, ଆଇନ ତଥା ଗୃହନିର୍ମାଣ ଓ ନଗର ଉନ୍ନୟନ ମନ୍ତ୍ରୀ ପ୍ରତାପ ଜେନା, କ୍ରୀଡା, ଯୁବସେବା ତଥା ଇଲେକ୍ଟ୍ରୋନିକ ଓ ସୂଚନା ପ୍ରଯୁକ୍ତି ବିଭାଗ ମନ୍ତ୍ରୀ ତୁଷାରକାନ୍ତି ବେହେରା, କନ୍ଧମାଳ ସାଂସଦ ଅଚୁ୍ୟତ ସାମନ୍ତଙ୍କ ସମେତ କନ୍ଧମାଳ ସଂସଦୀୟ କ୍ଷେତ୍ରର ସମସ୍ତ ବିଧାୟକ, ଜିଲ୍ଲା ପ୍ରଶାସନର ବରିଷ୍ଠ ପଦାଧିକାରୀ ଓ ଜିଲ୍ଲା ଆଥଲେଟିକ ଆସୋସିଏସନର କର୍ମକର୍ତାମାନେ ଯୋଗ ଦେବାର କାର୍ଯ୍ୟକ୍ରମ ରହିଛି ।
ଭୁବନେଶ୍ୱର, ନଭେମ୍ବର ୨ (ଲୋକାଲୱାୟାର): ଓଡିଶାରେ ଜନଜାତି ଓ ସ୍ଥାୟୀ ବିକାଶ ଦିଗରେ ମିଳିତ ଭାବେ କାମ କରିବାକୁ ମଙ୍ଗଳବାର କିସ୍ ଓ ୟୁଏନଡିପି ମଧ୍ୟରେ ବୁଝାମଣାପତ୍ର ସ୍ୱାକ୍ଷରିତ ହୋଇଛି ।
ଏହି ବୁଝାମଣା ପତ୍ରରେ କିସ୍ ପକ୍ଷରୁ କିଟ୍ ଓ କିସ୍ ପ୍ରତିଷ୍ଠାତା ଅଚୁ୍ୟତ ସାମନ୍ତ ଏବଂ ୟୁଏନଡିପି ଭାରତ ମୁଖ୍ୟ ଶୋକା ନୋଡା ସ୍ୱାକ୍ଷର କରିଥିଲେ ।
ବୁଝାମଣା ଅନୁଯାୟୀ ୟୁଏନଡିପି ଓ କିସ୍ ମିଳିତ ଭାବେ ସ୍ଥାୟୀ ବିକାଶ ପର୍ଯ୍ୟବେଷିତ ଜନଜାତି ଗବେଷଣା କାର୍ଯ୍ୟକ୍ରମ, କ୍ୟାରିୟର ମାର୍ଗଦର୍ଶନ ଜରିଆରେ ଜନଜାତି ଛାତ୍ରଛାତ୍ରୀଙ୍କୁ ଦକ୍ଷ କରାଇବା, ପ୍ରାକୃତିକ ସମ୍ବଳ ବିଶେଷ କରି ଜଳ ଓ ଜୈବମଣ୍ଡଳର ପରିଚାଳନା କରି ଜନଜାତି ଅଧୁ୍ୟଷିତ ଅଂଚଳର ସାମଗ୍ରିକ ବିକାଶ ସୁନିଶ୍ଚିତ କରିବେ ।
ଏହି ଅବସରରେ ୟୁଏନଡିପି ଭାରତ ମୁଖ୍ୟ ନୋଡା କହିଥିଲେ, ୨୫ ବର୍ଷ କ୍ୟାରିୟର ମଧ୍ୟରେ କିସ୍ ଭଳି ଅନୁଷ୍ଠାନ ଦେଖିନାହିଁ ।
କିସ୍ ପରିଦର୍ଶନ କରି ଅଭିଭୂତ ହୋଇଛି । କିସ୍ ସ୍ଥାୟୀ ବିକାଶ ଲକ୍ଷ୍ୟ (ଏସଡିଜି)ର ଜ୍ୱଳନ୍ତ ଉଦାହରଣ ।
କିସ୍ ଓ ୟୁଏନଡିପି ଉଭୟ କ୍ଷୁଧା ଓ ଦାରିଦ୍ର୍ୟ ଦୂରୀକରଣ ପାଇଁ କାମ କରୁଛନ୍ତି ।
ଓଡିଶାର ଜନଜାତି ଅଧ୍ୟୁଷିତ ଅଂଚଳର ସାମଗ୍ରିକ ବିକାଶ ପାଇଁ ୟୁଏନଡିପି କିସ୍ ସହ ମିଶି କାମ କରିବାକୁ ଯାଉଥିବାରୁ ବେଶ ଖୁସି ଅନୁଭବ କରୁଛି ।
ୟୁଏନଡିପି, କିସ୍ ସହ ମିଳିତ ଭାବେ କାମ କରିବାକୁ ଯାଉଥିବାରୁ ପ୍ରତିଷ୍ଠାତା ଅଚୁ୍ୟତ ସାମନ୍ତ ୟୁଏନଡିପି ଓ ନୋଡାଙ୍କୁ ଧନ୍ୟବାଦ ଜଣାଇଥିଲେ ।
ଦାରିଦ୍ର୍ୟ, କ୍ଷୁଧା ଦୂରୀକରଣ ଓ ସ୍ଥାୟୀ ବିକାଶ ଲକ୍ଷ୍ୟ ପୂରଣ ଦିଗରେ କିସ୍ ଦୀର୍ଘ ୩ ଦଶନ୍ଧି ଧରି କାମ କରି ଆସୁଛି ।
କାର୍ଯ୍ୟକ୍ରମରେ ୟୁଏନଡିପି ଓଡିଶା ମୁଖ୍ୟ ଆଭା ମିଶ୍ର, ୟୁଏନଡିପିର ବରିଷ୍ଠ ପଦାଧିକାରୀ, କିସ୍ ବିଶ୍ୱବିଦ୍ୟାଳୟ କୁଳପତି ପ୍ରଫେସର ଦୀପକ ବେହେରା, କୁଳସଚିବ ଡଃ ପ୍ରଶାନ୍ତ କୁମାର ରାଉତରାୟ, କିଟ୍ ବିଶ୍ୱବିଦ୍ୟାଳୟର ଉପକୁଳପତି ପ୍ରଫେସର ସସ୍ମିତାରାଣୀ ସାମନ୍ତଙ୍କ ସମେତ କିଟ୍ ଓ କିସ୍ର ବହୁ ପଦାଧିକାରୀ ଉପସ୍ଥିତ ଥିଲେ ।
ଭୁବନେଶ୍ୱର, ଅକ୍ଟୋବର ୩୧ (ଲୋକାଲୱାୟାର): ବିଶ୍ୱ ବିଶ୍ୱବିଦ୍ୟାଳୟ କ୍ରୀଡା-୨୦୨୨ର ନୋଡାଲ ସେଂଟର ଭାବେ କିଟ୍ ବିଶ୍ୱବିଦ୍ୟାଳୟ ମନୋନୀତ ହୋଇଛି ।
ଆନ୍ତର୍ଜାତିକ କ୍ରୀଡା ଭିତିଭୂମି ଯୋଗୁଁ କିଟ୍ ନୋଡାଲ ସେଂଟର ଭାବେ ମନୋନୀତ ହୋଇଛି ।
ଚଣ୍ଡୀଗଡ ବିଶ୍ୱବିଦ୍ୟାଳୟ ଦ୍ୱିତୀୟ ନୋଡାଲ ସେଂଟର ଭାବେ ମନୋନୀତ ହୋଇଛି ।
ଅମ୍ରିତସର ସ୍ଥିତ ଗୁରୁ ନାନକ ବିଶ୍ୱବିଦ୍ୟାଳୟରେ ଅକ୍ଟୋବର ୨୯ରେ ଅନୁଷ୍ଠିତ ଭାରତୀୟ ବିଶ୍ୱବିଦ୍ୟାଳୟ ସଂଘ (ଏଆଇୟୁ) କ୍ରୀଡା ପରିଷଦର ୩୧ତମ ବାର୍ଷିକ ସାଧାରଣ ପରିଷଦ ବୈଠକରେ ଏହି ନିଷ୍ପତି ନିଆଯାଇଛି ।
ନୋଡାଲ ସେଂଟରଗୁଡିକରେ ବିଶ୍ୱବିଦ୍ୟାଳୟ କ୍ରୀଡା ପାଇଁ ଭାରତୀୟ ବିଶ୍ୱବିଦ୍ୟାଳୟ ଟିମ୍ ଚୟନ ଓ କ୍ୟାମ୍ପ ଆୟୋଜିତ ହେବ ।
ଏଆଇୟୁ କ୍ରୀଡା ପରିଷଦର ବୈଠକରେ ଭାଗ ନେଇଥିବା ସଦସ୍ୟମାନେ କ୍ରୀଡାର ବିକାଶ ଓ କ୍ରୀଡାବିତ୍ଙ୍କୁ ପ୍ରୋତ୍ସାହନ କ୍ଷେତ୍ରରେ କିଟ୍ ବିଶ୍ୱବିଦ୍ୟାଳୟ ଓ କିଟ୍ ଓ କିସ୍ ପ୍ରତିଷ୍ଠାତା ଅଚୁ୍ୟତ ସାମନ୍ତଙ୍କ କାର୍ଯ୍ୟକୁ ପ୍ରଶଂସା କରିଥିଲେ ।
୨୦୨୦ରେ ପ୍ରଥମ ଖେଲୋ ଇଣ୍ଡିଆ ବିଶ୍ୱବିଦ୍ୟାଳୟ କ୍ରୀଡା ପ୍ରତିଯୋଗିତା ସଫଳତାର ସହ ଆୟୋଜନ କରିଥିବାରୁ କିଟ୍ ଓ ସାମନ୍ତଙ୍କୁ ସଦସ୍ୟମାନେ ଧନ୍ୟବାଦ ଜଣାଇଥିଲେ ।
୨୦୨୨ରେ ହେବାକୁ ଥିବା ଖେଲୋ ଇଣ୍ଡିଆ ବିଶ୍ୱବିଦ୍ୟାଳୟ କ୍ରୀଡାର ଦ୍ୱିତୀୟ ସଂସ୍କରଣକୁ ଦୃଷ୍ଟିରେ ରଖି ଜାତୀୟ ଓ ଆଂଚଳିକ ବିଶ୍ୱବିଦ୍ୟାଳୟ କ୍ରୀଡା ପ୍ରତିଯୋଗିତା ୨୦୨୧-୨୨ ଆରମ୍ଭ କରିବା ପାଇଁ ମଧ୍ୟ ବୈଠକରେ ନିଷ୍ପତି ହୋଇଥିଲା ।
ଡିସେମ୍ବର ଶେଷ ସୁଦ୍ଧା ଖେଲୋ ଇଣ୍ଡିଆ ବିଶ୍ୱବିଦ୍ୟାଳୟ କ୍ରୀଡାର ୨୦ ଓ ବିଶ୍ୱବିଦ୍ୟାଳୟ କ୍ରୀଡାର ୧୧ଟି ପ୍ରତିଯୋଗିତା ସାରିବା ପାଇଁ ଏହି ବୈଠକରେ ନିଷ୍ପତି ନିଆଯାଇଛି ।
ଏହି ବୈଠକରେ ଭାରତୀୟ ବିଶ୍ୱବିଦ୍ୟାଳୟ ସଂଘର ସଭାପତି ଡଃ ଜି. ଥିରୁଭାସାଗମ, ମହାସଚିବ ପ୍ରଫେସର ପଙ୍କଜ ମିତଲ, ଯୁଗ୍ମ ସଚିବ କ୍ରୀଡା ଡଃ ବଲଜିତ ସିଂହ ଶେଖୋନ, ପୂର୍ବାଚଂଳରୁ କିଟ୍ ବିଶ୍ୱବିଦ୍ୟାଳୟର କ୍ରୀଡା ନିଦେ୍ର୍ଦଶକ ଡଃ ଗଗନେନ୍ଦୁ ଦାଶ ପ୍ରମୁଖ ଯୋଗ ଦେଇଥିଲେ ।
କିଟ୍ ବିଶ୍ୱବିଦ୍ୟାଳୟ ନୋଡାଲ ସେଂଟର ଭାବେ ମନୋନୀତ ହୋଇଥିବାରୁ କିଟ୍ ଓ କିସ୍ ପ୍ରତିଷ୍ଠାତା ଅଚୁ୍ୟତ ସାମନ୍ତ ଭାରତୀୟ ବିଶ୍ୱବିଦ୍ୟାଳୟ ସଂଘ ଓ ଏହାର ସମସ୍ତ ସଦସ୍ୟଙ୍କୁ ଧନ୍ୟବାଦ ଜଣାଇଛନ୍ତି ।
ଭୁବନେଶ୍ୱର, ଅକ୍ଟୋବର ୩୦ (ଲୋକାଲୱାୟାର): କିଟ୍ ଓ ରୋଟାରୀ ମିଳିତ ଭାବେ ଖୁବଶୀଘ୍ର କନ୍ଧମାଳ ସଂସଦୀୟ କ୍ଷେତ୍ରରେ ଏକ ଚକ୍ଷୁ ଚିକିତ୍ସାଳୟ ପ୍ରତିଷ୍ଠା କରିବେ ।
କିଟ୍ ଓ କିସ୍ ପରିଦର୍ଶନରେ ଆସିଥିବା ରୋଟାରୀ ଇଂଟରନ୍ୟାସନାଲର ସଭାପତି ଶେଖର ମେହଟା ଏହି ସୂଚନା ଦେଇଛନ୍ତି ।
ଶନିବାର କିଟ୍ ପରିସରରେ ଅନୁଷ୍ଠିତ ନଲେଜ ଟ୍ରି ବକ୍ତୃତାମାଳାରେ ଉଦବୋଧନ ଦେବା ସହ ମେହଟା କହିଥିଲେ କିଟ୍ ଓ ରୋଟାରୀର ଆଭିମୁଖ୍ୟ ସମାନ ହୋଇଥିବାରୁ ଜନସେବା ଉଦେ୍ଦଶ୍ୟରେ କନ୍ଧମାଳ ସଂସଦୀୟ କ୍ଷେତ୍ରରେ ଏକ ଚକ୍ଷୁ ଚିକିତ୍ସାଳୟ ପ୍ରତିଷ୍ଠା ହେବ ।
ଏଥିପାଇଁ ପ୍ରାରମ୍ଭିକ କାର୍ଯ୍ୟ ଶେଷ ହୋଇଥିବା ବେଳେ ଆସନ୍ତା ଏକବର୍ଷ ମଧ୍ୟରେ ଏହା ଜନସାଧାରଣଙ୍କ ଲାଗି ଉତ୍ସର୍ଗ କରାଯିବ ।
ଲୋକେ ଏଠାରେ ବିନା ଦେୟରେ ଚକ୍ଷୁ ଚିକିତ୍ସା କରାଇ ପାରିବେ । ଏହି ଅବସରରେ ମେହଟାଙ୍କୁ ଅଚ୍ୟୁତ ସାମନ୍ତଙ୍କ ଦ୍ୱାରା ପ୍ରତିଷ୍ଠିତ ଆର୍ଟ ଅଫ ଲିଭିଂର ଗ୍ଲୋବାଲ ଗୁଡ ଉଇଲ ଆମ୍ବାସାଡର ଘୋଷଣା କରାଯାଇଥିଲା ।
ସେହିପରି ରୋଟାରୀ ପକ୍ଷରୁ ଅଚ୍ୟୁତ ସାମନ୍ତଙ୍କୁ ମଧ୍ୟ ରୋଟାରିଆନ ଭାବେ ପିନ୍ କରାଯାଇଥିଲା ।
କାର୍ଯ୍ୟକ୍ରମରେ ଡଃ ସାମନ୍ତ ସ୍ୱାଗତ ଭାଷଣ ଦେଇ ରୋଟାରୀ କାର୍ଯ୍ୟକଳାପର ଭୂୟସୀ ପ୍ରଶଂସା କରିବା ସହ ମେହଟାଙ୍କୁ କିଟ୍ ଓ କିସ୍ର ଶୁଭେଚ୍ଛୁ ବୋଲି କହିଥିଲେ ।
କିଟ୍ ଓ କିସ୍ର ବରିଷ୍ଠ ପଦାଧିକାରୀ ଏବଂ ୧୫ ଲାୟନ ଡିଷ୍ଟ୍ରିକ୍ଟ ଗଭର୍ଣ୍ଣରଙ୍କ ଉପସ୍ଥିତିରେ ମେହଟାଙ୍କୁ ସମ୍ବର୍ଦ୍ଧିତ କରା ଯାଇଥିଲା ।
କାର୍ଯ୍ୟକ୍ରମରେ କିଟ୍ ବିଶ୍ୱବିଦ୍ୟାଳୟର କୁଳପତି ପ୍ରଫେସର ହୃଷୀକେଶ ମହାନ୍ତି, ଉପକୁଳପତି ପ୍ରଫେସର ସସ୍ମିତା ସାମନ୍ତ, ଡିଷ୍ଟ୍ରିକ୍ଟ ଗଭର୍ଣ୍ଣର ରୋଟାରିଆନ ଶାନ୍ତନୁ ପାଣି, ଆରବିଏଲ ବ୍ୟାଙ୍କର ମୁଖ୍ୟ ମାନବ ସମ୍ବଳ ଅଧିକାରୀ ଶାନ୍ତା ଭାଲୁରୀ ପ୍ରମୁଖ ଉପସ୍ଥିତ ଥିଲେ ।
ଭୁବନେଶ୍ୱର, ଅକ୍ଟୋବର ୨୫ (ଲୋକାଲୱାୟାର): କିଟ୍ ଓ କିସ୍ ପ୍ରତିଷ୍ଠାତା ଅଚୁ୍ୟତ ସାମନ୍ତଙ୍କ ପରାମର୍ଶ କ୍ରମେ କିଟ୍ ପକ୍ଷରୁ ୨୦୨୦ରେ କରୋନାରେ ମୃତ୍ୟୁ ହୋଇଥିବା କର୍ମଚାରୀଙ୍କ ପରିବାର ପାଇଁ ଏକ ସ୍ୱତନ୍ତ୍ର ପ୍ୟାକେଜ ଘୋଷିତ ହୋଇଥିଲା ।
କରୋନାରେ ମୃତ୍ୟୁ ହୋଇଥିବା କିଟ୍ ଶିକ୍ଷାନୁଷ୍ଠାନ ସମୂହର କର୍ମଚାରୀଙ୍କ ପରିବାର ଭବିଷ୍ୟତ ସୁରକ୍ଷା ପାଇଁ ନଗଦ ୫ ଲକ୍ଷ ଟଙ୍କା, ପରିବାରର ଜଣେ ସଦସ୍ୟଙ୍କୁ ଶିକ୍ଷାଗତ ଯୋଗ୍ୟତା ଭିତିରେ ନିଯୁକ୍ତି ଓ ସେମାନଙ୍କ ପିଲାଙ୍କୁ ଯୋଗ୍ୟତା ଅନୁସାରେ କିଟ୍ରେ ବିନା ଦେୟରେ ଶିକ୍ଷାଦାନ ପାଇଁ ଏହି ପ୍ୟାକେଜରେ ଅନ୍ତର୍ଭୁକ୍ତ ଥିଲା ।
ଘୋଷଣା ମୁତାବକ ସୋମବାର କିଟ୍ ପରିସରରେ ଆୟୋଜିତ ସ୍ୱତନ୍ତ୍ର କାର୍ଯ୍ୟକ୍ରମରେ ସଂପୃକ୍ତ ପରିବାରର ସଦସ୍ୟମାନଙ୍କୁ ପ୍ରତିଷ୍ଠାତା ଅଚ୍ୟୁତ ସାମନ୍ତ ୫ ଲକ୍ଷ ଟଙ୍କାର ଚେକ ଓ କିଟ୍ ଶିକ୍ଷାନୁଷ୍ଠାନ ସମୂହରେ ନିଯୁକ୍ତିପତ୍ର ପ୍ରଦାନ କରିଥିଲେ ।
କାର୍ଯ୍ୟକ୍ରମରେ କିଟ୍ ବିଶ୍ୱବିଦ୍ୟାଳୟ କୁଳପତି ପ୍ରଫେସର ହୃଷୀକେଶ ମହାନ୍ତି, ଉପକୁଳପତି ପ୍ରଫେସର ସସ୍ମିତା ସାମନ୍ତ, କୁଳସଚିବ ଜ୍ଞାନ ରଞ୍ଜନ ମହାନ୍ତି ଓ ଅନ୍ୟ ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ ।
ଭୁବନେଶ୍ୱର, ଅକ୍ଟୋବର ୧୫ (ଲୋକାଲୱାୟାର): ବିଶିଷ୍ଟ ଶିଳ୍ପପତି ତଥା କେଜେଏସ ଗ୍ରୁପ ଅଧ୍ୟକ୍ଷ କମଳଜିତ ସିଂହ ଆଲୁୱାଲିଆଙ୍କ ଅକ୍ଟୋବର ୧୫, ଶୁକ୍ରବାର ପରଲୋକ ହୋଇଯାଇଛି ।
ଭାରତୀୟ ଖଣି ଓ ଲୌହ ଶିଳ୍ପ ଉଦ୍ୟୋଗ କ୍ଷେତ୍ରରେ କମଳଜିତ ସିଂହ ପ୍ରମୁଖ ଓ ଜଣାଶୁଣା ବ୍ୟକ୍ତିତ୍ୱ ଥିଲେ ।
ଜୀବନରେ ବହୁ ସଂଗ୍ରାମ ଓ ସଂଘର୍ଷ କରି ନିଜସ୍ୱ ପ୍ରୟାସରେ କେଜେଏସ ଗ୍ରୁପ ପ୍ରତିଷ୍ଠା କରିଥିଲେ ।
ଓଡିଶାର କେନ୍ଦୁଝର ଜିଲ୍ଲାର ବଡବିଲ ଠାରେ ନିଜର କର୍ମମୟ ଜୀବନ ଆରମ୍ଭ କରିଥିଲେ ।
ଦୀର୍ଘ ୫ ଦଶନ୍ଧି ଧରି ସେ ଦେଶର ବିଭିନ୍ନ ସ୍ଥାନରେ ଲୁହା, ସିମେଂଟ, କଂକ୍ରିଟ, ନିର୍ମାଣ, ରିଅଲ ଇଷ୍ଟେଟ ଭିତିଭୂମି ନିର୍ମାଣ ଓ ପ୍ରଯୁକ୍ତି କ୍ଷେତ୍ରରେ ତାଙ୍କ ବ୍ୟାବସାୟିକ ପରାକାଷ୍ଠା ପ୍ରଦର୍ଶନ କରିଥିଲେ ।
ତାଙ୍କ ମୃତ୍ୟୁରେ ବହୁ ବିଶିଷ୍ଟ ବ୍ୟକ୍ତି ଶୋକ ବ୍ୟକ୍ତ କରିଛନ୍ତି ।
Postal address (For sending fine art)
-୨ ମିନିଟ ଭିଡିଓ (ଇଂରାଜୀ/ହିନ୍ଦୀ/ଓଡିଆ)
-ଏହି ଗ୍ରୁପର ସବୁ ସଦସ୍ୟ ବୟସ ୧୮ ବର୍ଷରୁ କମ୍ ହୋଇଥିବ ।
-୩ ମିନିଟର ଭିଡିଓ (ଇଂରାଜୀ ଓ ଓଡିଆ)
Bhubaneswar, Oct 9 (LocalWire): The second edition of the annual global conference aimed at promoting the use of artificial intelligence (AI) and machine learning (ML) for the development of Odisha and advancement of Odia language in the digital era is being organized virtually on 9th October.
The conference, called Odias in ML Conference, is being organized by a group of Odias, also called Odias in ML, with a shared interest in AI and ML. The theme for this year is Act! The Future is Now!
Dr. Amar Patnaik, Rajya Sabha MP, and a leading voice on technology policymaking, will be delivering the opening keynote in the conference.
Other keynote speakers at the conference include Manoj Mishra, IT Secretary, Odisha; Dr. Ashok Kumar Mahapatra, Vice-Chancellor, Siksha O Anusandhan University; and Prof Prasant Mohapatra, Vice-Chancellor, Research, University of California Davis.
The inaugural edition, held on 4th October 2020, saw the participation of more than 200 technologists, researchers, executives, entrepreneurs, financiers, academicians, policymakers, journalists, administrators, and students across the world.
This year's conference, to commence at 5.30 PM IST, will comprise of three sessions, themed Building an Ecosystem for Odias in AI, Entrepreneurship and Business Opportunities in AI and Skill to Scale.
The speakers, all Odias based across three continents, will come together to brainstorm how the opportunities created by these emerging technologies can be leveraged effectively to propel the next phase of growth for Odisha and Odias.
Arvind Pani, Co-founder, and CEO of Reverie Language Technologies; Debabrata Nayak, Add Director, NeGD and the man behind DigiLocker app; Prof Suprava Patnaik, Dean School of Engineering, KIIT; and Mr. Manas Panda will participate in the session on building an ecosystem for Odias in AI. The session will be moderated by Shyamanuja Das.
The entrepreneurship session will feature the US and India-based entrepreneurs and entrepreneurship ecosystem enablers such as Prasanta Behera, Amarjeet Sahoo, Dr. Manisha Acharya, Chandrahas Panigrahi, Sambit Prasad Kar, SakyaSingh Mohapatra, Manoj Kumar Nayak, Sam Biswal, Akash Roshan Mund, and Priyanka Pani. Anjan Kumar Panda will moderate the session.
The skills session would feature experts like Dr. Sanghamitra Pati, Sudeepta Maharana, Manoj Patra, Debu Panda, Swati Satpathy, Sunil Sabat, Valliappa Lakshmanan, Dr. Aviseka Acharya, Vivek Pani, and Ambika Sukla. Dr. Pragyasmita Nayak & Kirtisundar Sahu will co-moderate the session.
Damodar Sahu and Pradeepta Mishra will anchor the community conversations, titled Gapashapa.
The conference will be available live on YouTube. They will also be shared across different social media platforms like LinkedIn, Facebook, and Twitter.
Odias in ML aims to help leverage the power of artificial intelligence and machine learning for the overall development of Odisha and Odia language through collaboration among Odia technologists, academicians, executives, policymakers, and the broader community-working strategically with technology and thought leaders in the space.
This aims to enable a kaleidoscope of thoughts, ideas and applications that will see their journey into utilities and commodity products in daily life.
ଭୁବନେଶ୍ୱର, ସେପ୍ଟେମ୍ବର ୨୯ (ଲୋକାଲୱାୟାର): ପ୍ରଥମଥର ପାଇଁ କିମ୍ସ ହସ୍ପିଟାଲରେ ସଫଳ କିଡନୀ ପ୍ରତ୍ୟାରୋପଣ କରାଯାଇଛି ।
କିମ୍ସରେ ଜଣେ ୨୩ ବର୍ଷୀୟ ଯୁବକଙ୍କ ଠାରେ ସଫଳ କିଡନୀ ପ୍ରତ୍ୟାରୋପଣ କରାଯାଇଛି । ସୁସ୍ଥ ହେବା ପରେ ସେ ଗୁରୁବାର ଘରକୁ ଫେରିଛନ୍ତି ।
ଯୁବକ ଜଣକ ଶେଷ ପର୍ଯ୍ୟାୟ କିଡନୀ ରୋଗରେ ଆକ୍ରାନ୍ତ ହୋଇ କିମ୍ସ ହସ୍ପିଟାଲରେ ଭର୍ତି ହୋଇଥିଲେ ।
କିମ୍ସ ହସ୍ପିଟାଲର ଡାକ୍ତରୀ ଦଳ ସେପ୍ଟେମ୍ବର ୧୯ରେ ସଫଳ ଭାବେ କିଡନୀ ପ୍ରତ୍ୟାରୋପଣ କରି ନୂଆ ଅଧ୍ୟାୟ ସୃଷ୍ଟି କରିଛନ୍ତି ।
ଯୁବକଙ୍କୁ ତାଙ୍କ ମାଆ କିଡ୍ନୀ ଦେଇଥିଲେ । କିମ୍ସ ହସ୍ପିଟାଲର ନେଫ୍ରୋଲଜି ବିଭାଗର ଡା. ନିକୁଞ୍ଜ କିଶୋର ରାଉତ, ଡା ଅଶ୍ୱିନୀ ପ୍ରସାଦ ପଟ୍ଟନାୟକ, ଡା ରାଜେଶ କୁମାର ପାଢୀ, ଡା କୁମାର ଅଭିଜିତ ଦାଶ ଓ ପ୍ରଫେସର ଡା ସୁରେଶ ଚନ୍ଦ୍ର ଦାଶଙ୍କୁ ନେଇ ଗଠିତ ନେଫ୍ରୋଲଜି ଡାକ୍ତରୀ ଦଳ ଏବଂ ଡା ସୁମନ୍ତ କୁମାର ମିଶ୍ର, ଡା ଅମରେଶ ମିଶ୍ର, ଡା ଜେବି ଜଗଦେ୍ଦବ ଓ ଡା ସୁମିତ ପଣ୍ଡାଙ୍କୁ ନେଇ ଗଠିତ ଅସ୍ତ୍ରୋପଚାର ଦଳ, ନିଶ୍ଚେତକ ବିଭାଗର ଡା ସଞ୍ଜୟ ବେହେରା, ଡା ଲବ କୁମାର ନାୟକ ଏବଂ ଡା ଜିସି ଶତପଥୀଙ୍କୁ ନେଇ ଗଠିତ ପ୍ରତ୍ୟାରୋପଣ ଟିମ ଦ୍ୱାରା ଯୁବକଙ୍କ ଠାରେ କିଡନୀ ପ୍ରତ୍ୟାରୋପଣ କରାଯାଇଥିଲା ।
ଡା ନିକୁଞ୍ଜ କିଶୋର ରାଉତ ଏହି ଟିମର ନେତୃତ୍ୱ ନେଇଥିଲେ । କିଡନୀ ରୋଗର ଶେଷାବସ୍ଥା ପାଇଁ କିଡନୀ ପ୍ରତ୍ୟାରୋପଣ ଏକ ଫଳପ୍ରଦ ନିଦାନ ।
ଗୋଟିଏ କିଡନୀ ଦାନ କରିଦେଲେ ମଣିଷ ଦୁର୍ବଳ ଅନୁଭବ କରିବ, ଅସୁବିଧାର ସମ୍ମୁଖୀନ ହେବ ବୋଲି ଥିବା ଧାରଣା ଆଦୌ ଠିକ୍ ନୁହେଁ ।
ସେହିପରି ଡାଏଲିସିସ୍ ଏହାର ସ୍ଥାୟୀ ଉପଚାର ନୁହେଁ ବୋଲି ଡା ରାଉତ କହିଛନ୍ତି ।
କିଟ୍ ଓ କିସ୍ ପ୍ରତିଷ୍ଠାତା ଅଚୁ୍ୟତ ସାମନ୍ତଙ୍କ ପ୍ରେରଣା ତଥା ପ୍ରୋତ୍ସାହନ ଏବଂ କିମ୍ସ ମହାନିଦେ୍ର୍ଦଶକ ଡା ପି.କେ. ପଟ୍ଟନାୟକଙ୍କ ମାର୍ଗଦର୍ଶନ ଯୋଗୁଁ କିମ୍ସ ହସ୍ପିଟାଲରେ ପ୍ରଥମ କିଡନୀ ପ୍ରତ୍ୟାରୋପଣ ସମ୍ଭବ ହେଲା ବୋଲି ଡାକ୍ତରୀଦଳ କହିଛନ୍ତି ।
ଏହି ସଫଳତା ପାଇଁ ପ୍ରତିଷ୍ଠାତା ଅଚୁ୍ୟତ ସାମନ୍ତ ଡାକ୍ତରୀ ଦଳର ସମସ୍ତ ଡାକ୍ତର ଓ ସହଯୋଗୀ ସ୍ୱାସ୍ଥ୍ୟକର୍ମୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଭୁବନେଶ୍ୱର, ସେପ୍ଟେମ୍ବର ୯ (ଲୋକାଲୱାୟାର): ଭାରତ ସରକାରଙ୍କ ଶିକ୍ଷା ମନ୍ତ୍ରାଳୟ ପକ୍ଷରୁ ନ୍ୟାସନାଲ ଇନଷ୍ଟିଚୁ୍ୟସନାଲ ରାଙ୍କିଂ ଫ୍ରେମୱର୍କ (ଏନଆଇଆରଏଫ) ଗୁରୁବାର ପ୍ରକାଶ ପାଇଛି ।
ଏଥିରେ ଭାରତର ସମସ୍ତ ସରକାରୀ ଓ ଘରୋଇ ବିଶ୍ୱବିଦ୍ୟାଳୟକୁ ନେଇ ତାଲିକା ପ୍ରସ୍ତୁତ ହୋଇଥିବା ବେଳେ ବିଶ୍ୱବିଦ୍ୟାଳୟ ତାଲିକାର ଶ୍ରେଷ୍ଠ ୨୧ତମ ସ୍ଥାନରେ କିଟ୍ ରହିଛି ।
ଗତବର୍ଷ ଏନଆଇଆରଏଫ ରାଙ୍କିଂ ଶ୍ରେଷ୍ଠ ବିଶ୍ୱବିଦ୍ୟାଳୟ ତାଲିକାରେ କିଟ୍ ୨୪ତମ ସ୍ଥାନରେ ରହିଥିବା ବେଳେ ଚଳିତ ବର୍ଷ ୨୧ତମ ସ୍ଥାନକୁ ଉନ୍ନୀତ ହୋଇଛି ।
ଗୁରୁତ୍ୱପୂର୍ଣ୍ଣ କଥା ହେଲା କିଟ୍ ଲ ସ୍କୁଲ ଦେଶର ଶ୍ରେଷ୍ଠ ଆଇନ ବିଦ୍ୟାଳୟ ତାଲିକାର ଶ୍ରେଷ୍ଠ ୧୦ ମଧ୍ୟରେ ସ୍ଥାନ ପାଇଛି ।
ଏହାବ୍ୟତୀତ କିଟ୍ର ଅନ୍ୟ ସମସ୍ତ ବିଭାଗ ଗତବର୍ଷ ତୁଳନାରେ ଉଲ୍ଲେଖନୀୟ ପ୍ରଦର୍ଶନ କରିଛି ।
କିଟ୍ ମାତ୍ର ୧୭ ବର୍ଷର ବିଶ୍ୱବିଦ୍ୟାଳୟ ହୋଇଥିବା ବେଳେ ଏଥିରେ ୨୮ଟି ବିଭିନ୍ନ ପାଠ୍ୟକ୍ରମ ଥାଇ ଏକ ବୃହତ ଓ ମଲଟି ଡିସିପ୍ଲିନାରୀ ବିଶ୍ୱବିଦ୍ୟାଳୟ ହୋଇପାରିଛି ।
ଇତି ମଧ୍ୟରେ କିଟ୍ ବିଶ୍ୱବିଦ୍ୟାଳୟ ଶିକ୍ଷା ଓ ଗବେଷଣା କ୍ଷେତ୍ରରେ ଲଗାତର ମାଇଲଖୁଂଟ ସ୍ଥାପନ କରିଆସୁଛି ।
ଗତ ସପ୍ତାହରେ ପ୍ରକାଶ ପାଇଥିବା ଟାଇମ୍ସ ହାୟର ଏଜୁକେସନ ବିଶ୍ୱବିଦ୍ୟାଳୟ ରାଙ୍କିଂ ୨୦୨୨ରେ କିଟ୍ ଭଲ ପ୍ରଦର୍ଶନ କରିଥିଲା ।
ଏହି ସଫଳତାରେ ସନ୍ତୋଷ ବ୍ୟକ୍ତ କରି କିଟ୍ ଓ କିସ୍ ପ୍ରତିଷ୍ଠାତା ଅଚ୍ୟୁତ ସାମନ୍ତ କହିଛନ୍ତି, ଉକ୍ରର୍ଷ ପ୍ରତିପାଦନ କରିବାକୁ ହେଲେ ଧୀରେ ଧୀରେ ଆଗକୁ ଯିବାକୁ ହୁଏ । କିଟ୍ ଧୀରେ ଧୀରେ ଉକ୍ରର୍ଷତା ଆଗକୁ ଅଗ୍ରସର ହେଉଛି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
